มีไข้ที่37.5หรือต่ำกว่านั้นมา3-4วัน ไม่มีอาการปวดหัว หรือไอ มีอาการคอแห้ง ปวดเมื่อยตามตัวนิดหน่อย ใจเต้นแรง ไม่แน่ใจว่าเพราะกินยาไหม แบบนี้คืออาการอะไรคะ?
สวัสดีค่ะ หากวัดอุณหภูมิร่างกายได้มากกว่า 37 องศาเซลเซียส ก็แสดงว่าร่างกายไข้ ซึ่งสาเหตุส่วนใหญ่เกิดจากการติดเชื้อ อย่างไรก็ตาม หากยังไม่มีอาการผิดปกติอื่นๆ มีเฉพาะอาการคอแห้งและปวดเมื่อย ก็ให้ดูแลรักษาตามอาการไปก่อน ส่วนการที่หัวใจเต้นเร็ว ก็เกิดจากการที่ร่างกายมีไข้ได้ ในเบื้องต้น ก็ควรดื่มน้ำเปล่ามากๆ เพราะหากร่างกายขาดน้ำ ก็อาจทำให้มีไข้ขึ้นได้ แต่ควรดื่มน้ำที่อุณหภูมิห้อง ไม่ควรดื่มน้ำเย็น นอนหลับพักผ่อนให้เพียงพอ ทานอาหารที่มีประโยชน์ให้ครบ 5 หมู่ ไม่ดื่มแอลกอฮอล์ ไม่สูบบุหรี่หรืออยู่ใกล้ผู้ที่สูบบุหรี่ และอาจทานยาลดไข้ เช่น พาราเซตามอล เป็นต้นอย่างไรก็ตาม หากมีประวัติเสี่ยงในการติดเชื้อ covid19 เช่น กลับมาจากต่างประเทศ การสัมผัสใกล้ชิดกับผู้ที่มาจากต่างประเทศ รวมถึงการสัมผัสใกล้ชิดกับผู้ที่ป่วยเป็นโรคนี้ ควรรีบไปพบแพทย์เพื่อตรวจด้วยค่ะหากอาการไม่ดีขึ้น ยังคงมีไข้ต่อเนื่อง หรือไข้ขึ้นสูงเกิน 38 องศาเซลเซียส ก็ควรไปพบแพทย์เพื่อตรวจหาสาเหตุและรักษาค่ะ